DA Den Europæiske Unions Tidende C 284/7

Offentliggørelse af en ansøgning om ændring i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2008/C 284/07)

Denne offentliggørelse giver ret til indsigelse mod ændringsansøgningen i henhold til artikel 7 i Rådets forordning (EF) nr. 510/2006 (1). Indsigelser skal være Kommissionen i hænde inden seks måneder efter datoen for denne offentliggørelse.

ANSØGNING OM ÆNDRING

RÅDETS FORORDNING (EF) Nr. 510/2006

Ansøgning om ændring i henhold til artikel 9

»PERA DELL'EMILIA ROMAGNA«

EF-Nr.: IT-PGI-0117-1534-07.02.2000

BGB ( X ) BOB ( )

1. Afsnit i varespecifikationen, som berøres af ændringen:

Produktets betegnelse Varebeskrivelse Geografisk område Bevis for oprindelse Produktionsmetode Tilknytning Mærkning Krav i nationale bestemmelser Andet (angives nærmere)

2. Type ændring(er):

Ændring af enhedsdokument eller resuméark Ændring af varespecifikationen for en registreret BOB eller BGB, for hvilken hverken enhedsdokumentet eller resuméet er offentliggjort Ændring af en varespecifikation, hvor der ikke kræves ændring af det offentliggjorte enhedsdokument (artikel 9, stk. 3, i forordning (EF) nr. 510/2006) Midlertidig ændring af varespecifikationen, fordi de offentlige myndigheder har indført obligatoriske sundheds- eller plantesundhedsforanstaltninger (artikel 9, stk. 4, i forordning (EF) nr. 510/2006)

3. Ændring(er):

1. Punkt 6 ændres således: Hvad angår sorten Abate Fetel — slettes »gennemsnitsværdien af frugterne: mindst 260 gram« — til parameteren »hårdhed« føjes »højeste værdi«. Hvad angår sorten Conference — i stedet for »Sukkerindhold: mindst 12° Brix« indsættes »Sukkerindhold: over 13° Brix« — slettes »gennemsnitsværdien af frugterne: mindst 158 gram« — til »hårdhed« føjes »højeste værdi«. Hvad angår sorten Decana del Comizio — i stedet for »Sukkerindhold: 12° Brix« indsættes »Sukkerindhold: over 13° Brix« — slettes »gennemsnitsværdien af frugterne: mindst 240 gram« — til parameteren »hårdhed« føjes »højeste værdi«. Hvad angår sorten Kaiser — i stedet for »Sukkerindhold: 12° Brix« indsættes »Sukkerindhold: over 13° Brix« — slettes »gennemsnitsvægten af frugterne: mindst 250 gram«. Hvad angår sorten Cascade — til »Sukkerindhold« føjes »over 13° Brix« — slettes »laveste gennemsnitsvægt« — til parameteren »hårdhed« føjes »højeste værdi«. Hvad angår Passa Crassana — til »Sukkerindhold« føjes »over 13° Brix« — slettes »gennemsnitsvægten af frugterne« — til parameteren »hårdhed« føjes »højeste værdi«. Hvad angår sorterne William og Max Red Bartlett — i stedet for »Sukkerindhold: 11° Brix« indsættes »Sukkerindhold: over 12° Brix« — slettes »gennemsnitsvægten af frugterne: mindst 185 gram« — til parameteren »hårdhed« føjes »højeste værdi«.

2. Punkt 7 ændres således: Ordlyden »Markedsføringen af »Pera dell'Emilia Romagna« med henblik på overgang til forbrug skal foregå under anvendelse af følgende indpakninger: — bakke med 4 til 6 frugter forseglet med plasttrådnet — kurve på 1 kg — kartonkasser 30 × 40 — karton- og trækasser 30 × 50 — karton- og trækasser 40 × 60« erstattes af »Markedsføringen af »Pera dell'Emilia Romagna« med henblik på overgang til forbrug skal foregå under anvendelse af alle typer indpakninger, der er godkendt på EU-plan i henhold til gældende regler, bl.a.: — kasser 60 × 80, 80 × 120, 100 × 120 i flere lag med termoformet plastindlæg — kasser 30 × 40 af karton, træ eller plast, i ét eller flere lag — kasser 40 × 60 af karton, træ eller plast, i ét eller flere lag — kasser 20 × 30 i ét lag og i løs vægt. Forseglede emballagetyper med én eller flere frugter (bakker, kurve, karton osv.). For at sikre, at frugter med beskyttet geografisk betegnelse (BGB), som er pakket i bakker og kasser, kan identificeres, sættes der etiketter med betegnelsens logo på hver enkelt frugt i et omfang svarende til mindst 70 % af frugterne i emballagen.«.

Forklarende bemærkninger til de ønskede ændringer.

1. Det anses for mere korrekt at hæve Brix-værdien med én grad for sorterne, når frugten overgår til forbrug, fordi det svarer mere til det, som forekommer under normale dyrkningsforhold. Hvad angår de øvrige særlige kendetegn bibeholdes de egenskaber, som anføres i varespecifikationen for skræl, form og smag, mens hårdhedsværdien ikke kan betragtes som konstant og derfor erstattes med en værdi for højeste tilladte hårdhed. Hvad angår gennemsnitsvægten, er der ikke en klar sammenhæng mellem denne størrelse og frugtens størrelse, og derfor slettes tallet herfor.

2. Ændringen er foretaget for at give en bedre og mere detaljeret angivelse af emballagetyper, der accepteres i Fællesskabet, ligesom det sikres, at mindst 70 % af den pakkede frugt bærer en etiket med det relevante logo.

RESUMÉ

RÅDETS FORORDNING (EF) Nr. 510/2006

»PERA DELL'EMILIA ROMAGNA«

EF-Nr.: IT-PGI-0117-1534-07.02.2000

BOB ( ) BGB ( X )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Navn: Ministero delle Politiche agricole alimentari e forestali Adresse: Via XX Settembre, 20 I-00187 Roma Tlf. (39) 06 481 99 68 Fax (39) 06 420 131 26 E-mail: qpa3@politicheagricole.gov.it

2. Sammenslutning:

Navn: Centro Servizi Ortofrutticoli Adresse: Via Bologna, 534 I-44040 Chiesuol del Fosso (FE) Tlf. (39) 0532 90 45 11 Fax (39) 0532 90 45 20 E-mail: info@csoservizi.com Sammensætning: Producenter/forarbejdningsvirksomheder ( X ) andre ( )

3. Produktets art:

Kategori 1.6 — Frugt og korn

4. Varespecifikation:

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn: »Pera dell'Emilia Romagna«

4.2. Beskrivelse: »Pera dell'Emilia Romagna« BGB omfatter pæresorterne Abate Fetel, Cascade, Conference, Decana del Comizio, Kaiser, Max Red, Barlett, Passa Crassana, Williams.

Pærer med den beskyttede geografiske betegnelse »Pera dell'Emilia Romagna« BGB skal ved markedsføringen have følgende særlige kendetegn:

Abate Fetel: skræl: lysegrøn-gullig og rustrød omkring blomsten og stilken; form: kalabasformet, aflang; størrelse: diameter mindst 55 mm; sukkerindhold: 13° Brix; maksimumsfasthed: 5; smag: sød.

Conference: skræl: matgrøn med stærk rustdannelse omkring blomsten, der ofte ses på hele den nederste tredjedel af frugten; form: pæreformet, ofte symmetisk; størrelse: diameter mindst 55 mm; sukkerindhold: over 13° Brix; maksimumsfasthed: 5,5; smag: sød.

Decana del Comizio: skræl: glat, lysegrøn til -gullig ofte med en rosa farve på solsiden, spredt rustdannelse; form: topformet; størrelse: diameter mindst 55 mm; sukkerindhold: over 13° Brix; maksimumsfasthed: 4,5; smag: sød og aromatisk.

Kaiser: skræl: ru, fuldstændig dækket af rust; form: fra kalabas- til pæreformet; størrelse: diameter mindst 55 mm; sukkerindhold: over 13° Brix; fasthed: 5,7; smag: fint, saftigt og smeltende frugtkød med en god smag.

William og Max Red Bartlett: skræl: glat, gul grundfarve mere eller mindre dækket med rosa eller klar rød farve, undertiden stribet; form: kort kvædeformet eller pæreformet; størrelse: diameter mindst 60 mm; sukkerindhold: over 12° Brix; maksimumsfasthed: 6,5; smag: sød og aromatisk.

Cascade: skræl, form, størrelse, sukkerindhold over 13° Brix, maksimumsfasthed, smag afhængig af de relevante særlige kendetegn.

Passa Crassana: skræl, form, størrelse, sukkerindhold over 13° Brix, maksimumsfasthed, smag afhængig af de relevante særlige kendetegn.

4.3. Geografisk område: Produktionsområdet for »Pera dell'Emilia Romagna« BGB omfatter følgende kommuner:

Provinsen Reggio Emilia: Casalgrande, Correggio og Rubiera.

Provinsen Modena: Bastiglia, Bomporto, Campogalliano, Camposanto, Carpi, Castelfranco Emilia, Castelnuovo Rangone, Cavezzo, Concordia sulla Secchia, Finale Emilia, Formigine, Medolla, Mirandola, Modena, Nonantola, Novi di Modena, Ravarino, S. Cesario sul Panaro, S. Felice sul Panaro, S. Possidonio, S. Prospero, Savignano sul Panaro, Soliera, Spilimberto og Vignola.

Provinsen Ferrara: Argenta, Berra, Bondeno, Cento, Codigoro, Comacchio, Copparo, Ferrara, Formignana, Jolanda di Savoia, Lagosanto, Masi Torello, Massa Fiscaglia, Mesola, Migliarino, Migliaro, Mirabello, Ostellato, Poggio Renatico, Portomaggiore, Ro, S. Agostino, Tresigallo, Vigarano Mainarda og Voghiera.

Provinsen Bologna: Anzona dell'Emilia, Argelato, Baricella, Bazzano, Bentivoglio, Budrio, Calderara di Reno, Castel d'Argile, Castelguelfo, Castelmaggiore, Crespellano, Crevalcore, Galliera, Granarolo dell'Emilia, Malalbergo, Medicina, Minerbio, Molinella, Mordano, Pieve di Cento, S. Agata Bolognese, S. Giorgio di Piano, S. Giovanni in Persiceto, S. Pietro in Casale og Sala Bolognese.

Provinsen Ravenna: Alfonsine, Bagnacavallo, Conselice, Cotignola, Castelbolognese, Faenza, Fusignano, Lugo, Massalombarda, Ravenna, Russi, S. Agata sul Santerno og Solarolo.

4.4. Bevis for oprindelse: Hver enkelt fase af produktionsprocessen overvåges, idet alle input og output registreres. På denne måde og ved, at producenter og pakkevirksomheder opføres i særlige registre, der føres af kontrolinstansen, og at de producerede mængder indberettes rettidigt til kontrolinstansen, sikres det, at produktet kan spores. Kontrolinstansen kontrollerer alle de personer, både fysiske og juridiske, der er opført i de pågældende registre.

4.5. Produktionsmetode: Produktionen af »Pera dell'Emilia Romagna« BGB følger traditionelle, miljøvenlige teknikker. Anvendelse af kunstvanding, gødningspraksis og de øvrige dyrknings- og landbrugsteknikker skal følge de tekniske forskrifter, som de kompetente tjenester i regionen Emilia Romagna har fastlagt. I dyrkningsmetoden skal der indgå mindst én beskæring om efteråret og to beskæringer i vækstsæsonen.

Den mest fremherskende plantebeskyttelse skal så vidt muligt følge principperne for integreret eller biologisk bekæmpelse.

De anvendte dyrkningsformer er palmetteformen, Y-formen og spindelformen og varianter heraf. Den højst tilladte plantetæthed er 3 000 planter pr. hektar. Træerne skal have en størrelse, der gør det muligt at producere frugter af høj kvalitet. Den højst tilladte produktion er 4 500 kg pr. hektar.

Opbevaringen af »Pera dell'Emilia Romagna« IGP skal foregå i kølerum ved temperaturer mellem 4 og 6 °C.

Sorter, der er bestemt til afsætning om foråret, skal opbevares i kontrolleret atmosfære.

4.6. Tilknytning: De kvaliteter, der kendetegner »Pera dell'Emilia Romagna« BGB, er tæt forbundet med dyrkningsområdets jordbunds- og klimaforhold og producenternes professionelle kompetence. Disse faktorer gør det muligt at frembringe pærer med helt specielle kvalitetsegenskaber, såvel kemiske og fysiske som organoleptiske, som markedsføres i Italien og i hele Europa som typiske produkter fra Emilia Romagna. Eftersom pæretræer er meget følsomme over for frost, dyrkes de i det anførte område, hvor den årlige gennemsnitstemperatur er højere end i regionen som helhed, og den gennemsnitlige nedbør er lavere. Jorderne har i tidens løb været udsat for oversvømmelser fra floden Po og er som følge heraf rige på organisk materiale. Det afgrænsede område er yderst velegnet til pæreproduktion og tegner sig for ca. halvdelen af den samlede pæreproduktion i Italien.

4.7. Kontrolorgan:

Navn: Check Fruit — Certificazioni e servizi nel settore agroalimentare Adresse: Via C. Boldrini, 24 I-40121 Bologna Tlf. (39) 051 649 48 36 Fax (39) 051 649 48 13 E-mail: customer@checkfruit.it

4.8. Mærkning: Produktet »Pera dell'Emilia Romagna« bringes i handelen i dertil beregnede emballagetyper og godkendt på EU-plan i henhold til gældende regler, bl.a.: kasser 60 × 80, 80 × 120, 100 × 120 i flere lag med termoformet plastindlæg; karton-, træ- eller plastkasser 30 × 40 i ét eller flere lag; karton-, træ- eller plastkasser 30 × 40 i ét eller flere lag; kasser 20 × 30 i ét lag og i løs vægt; forseglede emballagetyper med én eller flere frugter (bakker, kurve, karton osv.).

På emballagen skal der, forudsat at gældende fællesskabslovgivning på området overholdes, være angivet følgende: »Pera dell'Emilia Romagna« — »Indicazione Geografica Protetta« og pakkevirksomhedens navn, virksomhedstype og adresse samt handelsklasse og størrelse.

For at sikre, at frugter med beskyttet geografisk betegnelse (BGB), som er pakket i bakker og kasser, kan identificeres, sættes der etiketter med betegnelsens logo på hver enkelt frugt i et omfang svarende til mindst 70 % af frugterne i emballagen.

(1) EUT L 93 af 31.3.2006, s. 12.